6 उत्पाद जिन्होंने बाबा रामदेव की पतंजलि को बना दिया मेगा बिजनेस

2009 में शुरू होने वाली पतंजलि जो कभी एक दवाखाना हुआ करती थी आज भारत की बड़ी FMCG कंपनियो में से एक है।

पतंजलि मुख्य रूप से अपने आप को हर्बल और आयुर्वेदिक उत्पाद बनाने वाली कंपनी के रूप मे दर्शाती है। इसके ब्रांड एम्बेसडर बाबा रामदेव है।

अपने शानदार मार्केटिंग और सस्ते दाम अथवा अच्छे उत्पाद की वजह से ही पतंजलि भारत की नामी जानी कंपनियो में से एक बन पायी है। और तो और साल 2019 में पतंजलि का टर्नओवर 9,000 करोड़ रुपये था।

पतंजलि ने आईटीसी और गोदरेज जैसी स्थापित कम्पनियों को वित्तीय वर्ष 2017 में रेवेन्यू के मामले में हरा दिया और एक नया मुक़ाम हासिल किया।

इतनी तेज वृद्धि करना कोई चमत्कार नहीं बल्कि इसका श्रेय पतंजलि के कुछ उत्पादों को दिया जा सकता है जिसने पतंजलि को एक मेगा बिजनेस बना दिया। आइए जानते है कौन से है वो 6 उत्पाद

गाय का घी

घी को हम भारतीय खाना बनाने से लेकर पूजा पाठ करने तक उपयोग करते है। घी एक बहुत बड़ा मार्केट है। हर दिन 150 मेट्रिक टन से भी ज़्यादा घी का उत्पाद भारत में किया जाता है ।

ऐसा अवसर पतंजलि अपने हाथ से जाने नहीं देना चाहती थी शायद तभी पतंजलि की मेगा सक्सेस के पीछे सबसे बड़ा हाथ उसके उत्पाद गाय का घी का है। वित्तीय वर्ष 2017 के 10,561 करोड़ रुपए के रेवेन्यू में घी का हिस्सा 1467 करोड़ रुपए था।

दंतकान्ति टूथपेस्ट

पतंजलि के सस्ते दाम वाला दंतकान्ति टूथपेस्ट का उसकी सफलता में एक बड़ा हाथ है। इसने कोलगेट और हिंदुस्तान युनिलीवर जैसी कंपनियों के अच्छे और महंगे टूथपेस्ट को भी पीछे कर दिया। वित्तीय वर्ष 2017 में दंतकान्ति टूथपेस्ट का रेवेन्यू 940 करोड़ रुपए था।

दंतकान्ति एक हर्बल टूथपेस्ट है जिसे लोगों ने काफ़ी सराहा है शायद यही वजह है कि हर घर में आपको एक व्यक्ति ऐसा ज़रूर मिल जाएगा जो दंतकांति का उपयोग करता होगा।